
DR.30.9.2004 43 

 

  

 

 Oleh itu, saya yakin bahawa dengan wujudnya KRT di taman-taman, ia boleh 
juga menjadi satu agensi yang amat penting untuk pembangunan bukan sahaja 
tujuannya untuk perpaduan sahaja, malah ia juga boleh membantu kita Ahli-ahli 
Parlimen dan juga pegawai DO dari segi pembangunan di kawasan tersebut.  Kita juga 
tahu bahawa dari segi pembangunan di kawasan taman, ia dijaga oleh kerajaan 
tempatan dan oleh majlis daerah, tetapi kita tahu bahawa sekiranya sesuatu taman itu 
mempunyai satu jawatankuasa yang dikhususkan untuk menjaga pembangunan di 
kawasan itu, saya yakin kerjasama di antara penduduk-penduduk tempatan dengan 
kerajaan tempatan akan bertambah baik dan ada kekuatannya untuk membangunkan 
kawasan tersebut. 

 Oleh itu, saya minta kebenaran dan juga minta bantuan Yang Berhormat 
Menteri agar kita boleh mencorakkan semula KRT ini, agar KRT ini kita berikan dia 
lebih banyak peruntukan dan juga lebih banyak kuasa agar sama-sama kita dapat 
memastikan bahawa KRT yang diwujudkan di taman-taman itu dapat menjalankan 
kerja-kerja perpaduan ini. 

 Satu lagi cadangan Yang Berhormat kepada Jabatan Perpaduan dan Integrasi 
Nasional ini, kita dapati bahawa di setiap daerah kita memang ada Jabatan Perpaduan 
ini, tetapi pegawainya tidak dijemput untuk menduduki Jawatankuasa Pembangunan 
Daerah.  Saya rasa sekiranya kita memandang dari segi perpaduan negara, pegawai-
pegawai yang dilantik itu perlu diberi martabat yang tinggi dan juga jawatan  yang lebih 
setimpal dengan keutamaan yang diberi kepada pegawai-pegawai perpaduan ini. 

 Kita tahu bahawa semua  dasar kerajaan,  apa dasar yang kita gariskan pada 
hari ini kita mementingkan perpaduan.  Kita pastikan bahawa dasar itu tidak tergelincir 
daripada Dasar Perpaduan Negara.  Oleh itu, pegawai perpaduan negara ini juga boleh 
dijadikan seorang pegawai yang dapat memantau dan melihat perjalanan dan 
pentadbiran agensi-agensi lain yang terpesong daripada matlamat perpaduan ini. 

 Saya yakin bukan sahaja Ahli-ahli Parlimen ataupun DUN dan juga pegawai 
DO, tetapi kita juga bertanggungjawab untuk memastikan perpaduan di kawasan 
kampung, perpaduan di kawasan kita berjalan dengan baik, malahan saya rasa 
sekiranya ada bantuan pegawai perpaduan di peringkat daerah, dapatlah sama-sama 
kita meningkatkan semangat perpaduan ini yang akan membantu kita mewujudkan 
suatu suasana yang lebih harmoni di setiap kawasan di akar umbi. 

 Tuan Pengerusi, saya juga ingin mencadangkan bahawa seorang pegawai 
penggerak perpaduan juga boleh ditambah di dalam Jabatan Perpaduan agar kita 
dapat menggerakkan lebih banyak  aktiviti perpaduan di peringkat akar umbi.  Pada 
suatu ketika Ahli Parlimen ataupun parti-parti komponen Barisan Nasional kita boleh 
mencadangkan pegawai perpaduan untuk dilantik sebagai kontrak dan berkhidmat di 
kawasan-kawasan kita.  

 Tetapi, jawatan kontrak sekarang telah pun dibatalkan atau dimansuhkan dan 
sekarang semua  pegawai  perpaduan dilantik terus oleh JPA.  Kita meminta kebenaran 
dan juga bantuan Yang Berhormat agar kita mengkaji semula sama ada kita boleh 
mencalonkan calon-calon kita, calon Ahli-ahli Parlimen kerana kita dapat melihat di 
sesuatu kawasan itu, mana orang yang lebih peka terhadap perpaduan yang dapat 
bercampur gaul di antara kaum, yang dapat mengeratkan interaksi antara kaum, saya 
rasa orang itulah yang kita panggil, orang itulah kita dapat ambil untuk  datang 
membantu kita untuk mengeratkan lagi tali silaturahim di antara kaum-kaum di 
peringkat akar umbi. 

 Kita  tidak usahlah banyak sangat Majlis Perundingan Perpaduan,   majlis itu, 
majlis ini, banyak sangat teori perpaduan, teori yang banyak sangat di peringkat atas itu 
kalau tidak dapat turun di peringkat akar umbi saya rasa tidak dapat merealisasikan 
semangat perpaduan yang kita  hendak wujudkan di kawasan-kawasan  kita.  Dengan 
itu saya Tuan Pengerusi, saya  yakin sekiranya kita  dapat timbangkan kembali 
berikanlah sedikit kuasa kepada Ahli Parlimen agar kita  juga diberikan peluang untuk 
mencalonkan pegawai-pegawai perpaduan yang kita  yakin dapat menjalankan tugas 
dengan baik untuk mengeratkan tali silaturahim di antara semua kaum di kawasan kita. 

 Tuan Pengerusi, saya juga berharap berhubung dengan bangunan-bangunan  
atau balai raya yang sekarang ini kebanyakannya dibangunkan oleh Kementerian 
Pembangunan Luar bandar dan Wilayah. 



Oleh itu, saya yakin bahawa dengan wujudnya KRT di taman-taman, ia boleh juga menjadi satu agensi yang amat penting untuk pembangunan bukan sahaja tujuannya untuk perpaduan sahaja, malah ia juga boleh membantu kita Ahli-ahli Parlimen dan juga pegawai DO dari segi pembangunan di kawasan tersebut. Kita juga tahu bahawa dari segi pembangunan di kawasan taman, ia dijaga oleh kerajaan tempatan dan oleh majlis daerah, tetapi kita tahu bahawa sekiranya sesuatu taman itu mempunyai satu jawatankuasa yang dikhususkan untuk menjaga pembangunan di kawasan itu, saya yakin kerjasama di antara penduduk-penduduk tempatan dengan kerajaan tempatan akan bertambah baik dan ada kekuatannya untuk membangunkan kawasan tersebut. Oleh itu, saya minta kebenaran dan juga minta bantuan Yang Berhormat Menteri agar kita boleh mencorakkan semula KRT ini, agar KRT ini kita berikan dia lebih banyak peruntukan dan juga lebih banyak kuasa agar sama-sama kita dapat memastikan bahawa KRT yang diwujudkan di taman-taman itu dapat menjalankan kerja-kerja perpaduan ini. Satu lagi cadangan Yang Berhormat kepada Jabatan Perpaduan dan Integrasi Nasional ini, kita dapati bahawa di setiap daerah kita memang ada Jabatan Perpaduan ini, tetapi pegawainya tidak dijemput untuk menduduki Jawatankuasa Pembangunan Daerah. Saya rasa sekiranya kita memandang dari segi perpaduan negara, pegawai- pegawai yang dilantik itu perlu diberi martabat yang tinggi dan juga jawatan yang lebih setimpal dengan keutamaan yang diberi kepada pegawai-pegawai perpaduan ini. Kita tahu bahawa semua dasar kerajaan, apa dasar yang kita gariskan pada hari ini kita mementingkan perpaduan. Kita pastikan bahawa dasar itu tidak tergelincir daripada Dasar Perpaduan Negara. Oleh itu, pegawai perpaduan negara ini juga boleh dijadikan seorang pegawai yang dapat memantau dan melihat perjalanan dan pentadbiran agensi-agensi lain yang terpesong daripada matlamat perpaduan ini. Saya yakin bukan sahaja Ahli-ahli Parlimen ataupun DUN dan juga pegawai DO, tetapi kita juga bertanggungjawab untuk memastikan perpaduan di kawasan kampung, perpaduan di kawasan kita berjalan dengan baik, malahan saya rasa sekiranya ada bantuan pegawai perpaduan di peringkat daerah, dapatlah sama-sama kita meningkatkan semangat perpaduan ini yang akan membantu kita mewujudkan suatu suasana yang lebih harmoni di setiap kawasan di akar umbi. Tuan Pengerusi, saya juga ingin mencadangkan bahawa seorang pegawai penggerak perpaduan juga boleh ditambah di dalam Jabatan Perpaduan agar kita dapat menggerakkan lebih banyak aktiviti perpaduan di peringkat akar umbi. Pada suatu ketika Ahli Parlimen ataupun parti-parti komponen Barisan Nasional kita boleh mencadangkan pegawai perpaduan untuk dilantik sebagai kontrak dan berkhidmat di kawasan-kawasan kita. Tetapi, jawatan kontrak sekarang telah pun dibatalkan atau dimansuhkan dan sekarang semua pegawai perpaduan dilantik terus oleh JPA. Kita meminta kebenaran dan juga bantuan Yang Berhormat agar kita mengkaji semula sama ada kita boleh mencalonkan calon-calon kita, calon Ahli-ahli Parlimen kerana kita dapat melihat di sesuatu kawasan itu, mana orang yang lebih peka terhadap perpaduan yang dapat bercampur gaul di antara kaum, yang dapat mengeratkan interaksi antara kaum, saya rasa orang itulah yang kita panggil, orang itulah kita dapat ambil untuk datang membantu kita untuk mengeratkan lagi tali silaturahim di antara kaum-kaum di peringkat akar umbi. Kita tidak usahlah banyak sangat Majlis Perundingan Perpaduan, majlis itu, majlis ini, banyak sangat teori perpaduan, teori yang banyak sangat di peringkat atas itu kalau tidak dapat turun di peringkat akar umbi saya rasa tidak dapat merealisasikan semangat perpaduan yang kita hendak wujudkan di kawasan-kawasan kita. Dengan itu saya Tuan Pengerusi, saya yakin sekiranya kita dapat timbangkan kembali berikanlah sedikit kuasa kepada Ahli Parlimen agar kita juga diberikan peluang untuk mencalonkan pegawai-pegawai perpaduan yang kita yakin dapat menjalankan tugas dengan baik untuk mengeratkan tali silaturahim di antara semua kaum di kawasan kita. Tuan Pengerusi, saya juga berharap berhubung dengan bangunan-bangunan atau balai raya yang sekarang ini kebanyakannya dibangunkan oleh Kementerian Pembangunan Luar bandar dan Wilayah.